**IEPIRKUMA**

**“Videonovērošanas sistēmas paplašināšanas ierīkošanas darbi Daugavpils pilsētā”**

**identifikācijas Nr.DPD 2016/76**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2016.gada 11.jūlija sēdē (protokols Nr.2) ir izskatījusi ieinteresēto pretendentu uz e-pastu nosūtītās vēstules ar uzdotajiem jautājumiem uz kuriem Iepirkuma komisija sniedz sekojošas atbildes.

**1.jautājums:**

Lūdzam precizēt pozīcijas:

40.Kabeļu kanalizācijas aka gab 8

41.Kabeļu kanalizācijas akas dz/betona riņķis gab 8

42.Kabeļu kanalizācijas akas lūka, krāsa melna gab 8.

Kādi ir kabeļu kanalizācijas akas izmēri? Ir iespējams izmantot šādu: Elektrokabeļu un komunikāciju aka (PEH) D=896/800mm H=650mm?

**Atbilde:**

Jā, var izmantot “Elektrokabeļu un komunikāciju aka (PEH) D=896/800mm H=650mm”.

**2.jautājums:**

37.Parka balsts konisks cinkots H=6,5m gab 1. Citi stabi parkā ir krāsoti RAL7035. Šo stabu arī vajag krāsot RAL7035?

**Atbilde:**

Jā, šo stabu vajag krāsot RAL7035.

**3.jautājums:**

Kādas kvalifikācijas prasības Pasūtītājs izvirzīs Pretendenta speciālistam, piekļuves nodrošināšanai pie esošiem serveriem, un kā tiks sadalīta atbildība par esošo serveru korektu funkcionēšanu to iestatīšanas procesā?

**Atbilde:**

Atbilstoši Iepirkuma nolikumam atsevišķas prasības speciālistam, kas veiks piekļuves nodrošināšanu esošiem serveriem, netiek izvirzītas. Vienlaikus pretendents, kuram tiks piešķirtas līguma slēgšanas tiesības, līguma izpildes laikā būs pilnībā atbildīgs par esošo serveru korektu funkcionēšanu to iestatīšanas procesā.

**4.jautājums:**

Dotā iepirkumā ir noteiktas prasības atbildīgajam būvdarbu vadītājam – spēkā esošs būvprakses sertifikāts elektroietaišu izbūves darbu vadīšanā līdz 1kV. Savukārt tehniskā specifikācijā ir darbu kopums, kurus reglamentē MK noteikumi Nr.501 “Elektronisko sakaru tīklu ierīkošanas, būvniecības un uzraudzības kārtība”. Vai šo darbu veikšanai ir nepieciešams sertificēts elektronisko sakaru sistēmu un tīklu būvdarbu vadītājs?

**Atbilde:**

Iepirkuma nolikumā ir ietvertas pasūtītāja noteiktās minimālās prasības pretendentam, lai tas varētu piedalīties iepirkumā un saņemt līguma slēgšanas tiesības. Vienlaikus pretendenta pienākums ir iesniegt piedāvājumu atbilstoši iepirkuma nolikuma prasībām un, ja tam tiks piešķirtas līguma slēgšanas tiesības, veikt tehniskajā specifikācijā noteiktos darbus atbilstoši spēkā esošo normatīvos aktu prasībām. Pretendentam savā piedāvājumā ir jāietver visas izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos darbus.

Iepirkuma komisijas priekšsēdētāja *(personiskais paraksts)* J.Kornutjaka